Osteolaemus

Osteolaemus, po slovensky krokodíl, je rod z čeľade krokodílovité. V minulosti zahŕňal jediný druh krokodíl čelnatý/krokodíl tupopyský/krokodíl pralesný (lat. "Osteolaemus tetraspis") v širšom zmysle. V súčasnosti sa delí na tri či štyri druhy.
Systematika.
rod "Osteolaemus" [=staršie: druh krokodíl čelnatý/krokodíl tupopyský ("Osteolaemus tetraspis") v širšom zmysle]:
Rozšírenie.
Tento rod obýva prevažne tropické oblasti západnej a západ strednej Afriky v rozmedzí od Senegalu až k Angole, kde žije vo vodných tokoch a jazerách.
Vzhľad.
Rod "Osteolaemus" je najmenší žijúci krokodíl na svete a svojim výzorom pripomína skôr kajmana. Telo dospelého jedinca dosahuje dĺžku okolo , občas môže presiahnuť aj hranicu . Dospelé jedince sú na chrbte sfarbené tmavo, najčastejšie čierno, na bokoch bývajú občasné žlté škvrny, ktoré však nie sú tak výrazné a časté ako u mláďat, ktoré ich majú aj na hlave a chvoste, a ktoré majú chrbát sfarbený zvyčajne hnedo. Brucho je tak u dospelých jedincov, ako aj u mláďat svetlejšie, najčastejšie do žlta. Často býva zamieňaný s výzorom podobným kajmanom čiernym ("Melanosuchus niger").
V dôsledku svojej malej veľkosti a zvýšenej bezbrannosti voči svojím predátorom má tento rod krokodíla silno obrnený krk, chrbát aj chvost. Nápadný je aj jeho dlhý a široký nos a nápadne vystúpené čelo.
Ekológia a biotop.
Rod "Osteolaemus" je pomalý plaz s prevažne nočnou aktivitou. Pretože je veľmi plachý, vidieť ho v prírode je pomerne vzácne. Ako ostatné krokodíly je mäsožravec a živí sa cicavcami, veľkými bezstavovcami, prevažne potom kôrovcami. Ak nemá dostatok jeho hlavnej potravy, nepohrdne ani zdochlinou. Ak sa vyberú za potravou, nevzďaľujú sa až na výnimky príliš ďaleko od vody.
Rod "Osteolaemus" je samotársky živočích, ktorý cez deň odpočíva väčšinou pod veľkými kameňmi alebo v priehlbinách, ktoré si robí v zemi. Jednotlivci, ktorí k tomu majú správne podmienky, väčšinou odpočívajú medzi koreňmi stromov, ktoré sa vyskytujú v blízkosti miesta, kde žijú. 
Rozmnožovanie.
Rod "Osteolaemus" vyhľadáva spoločnosť len v období párenia. Samica stavia kopcovité hniezda na začiatku obdobia sucha, zhruba v rozmedzí medzi májom a júnom. Hniezdo je umiestnené blízko vody a tvorí ho hromada mokrej, rozpadávajúcej sa vegetácie, ktorá spoľahlivo inkubuje vajcia vďaka teplu vytváranom hnijúcim rastlinným materiálom. Samice kladú malé množstvo, najčastejšie okolo 10 vajec, vo výnimočných prípadoch ich môže v hniezde byť aj 20. Mláďatá sa liahnu zhruba po 85 až 105 dňoch a po narodení merajú okolo . Matka svoje mláďatá stráži ako v období inkubácie, tak aj neurčitú dobu po narodení. Čerstvo narodené mláďatá majú celú škálu prirodzených predátorov, najmä vtákov, väčších rýb, cicavcov a plazov, ale aj iných a väčších druhov krokodílov. 
Ochrana.
V súčasnosti krokodíly z rodu "Osteolaemus" najviac ohrozuje ilegálny lov pre mäso a hromadná strata ich prirodzeného biotopu, ktorú spôsobuje masívne odlesňovanie. Nie sú však zďaleka tak ohrozené ako ostatní obyvatelia pralesa, pretože niekoľko populácii obýva pomerne rozsiahle územie.
Napriek tomu, že sa vybrané kože týchto krokodílov používajú v miestnych výrobniach kožených výrobkov, nie je ich koža príliš kvalitná, čo spôsobuje aj pomerne malý záujem o chov tohoto rodu v zajatí.
Chov zoo.
Pre svoju veľkosť sú tieto krokodály najčastejšie chovanými príslušníkmi krokodílovitých v slovenských zoo ako aj jediným zatiaľ odchovaným typom krokodílovitých v nich. V roku 2014 príslušníkov tohto rodu rozmnožili v ZOO Košice, kde zo znášky 4 oplodnených vajec odchovali dva jedince.